|  |  |
| --- | --- |
| **OŠ ČEPOVAN**  Čepovan 87  5253 Čepovan | **T** 05/30 72 906  **F** 05/30 72 907  **E** os.cepovan@guest.arnes.si  http://www2.arnes.si/~osngcep/index  Davčna št.: 46864237  Podračun: 01284-6030671816 |



**ZAPISNIK RODITELJSKEGA SESTANKA – VRTEC**

**26.8.2020 ob 17.00**

**Dnevni red:**

1. **Pozdrav**
2. **Izvolitev predstavnika v svet staršev**
3. **Urnik poslovanja vrtca**
4. **Predstavitev skupine in dela v vrtcu**
5. **Zdravje in prehrana**
6. **Razno**

**Točka 1: Pozdrav**

Vzgojiteljice preverijo prisotnost in ugotovijo, da je prisotnih 13 staršev (12 od 21 družin).

**Točka 2: Izvolitev predstavnika v svet staršev**

Prisotni izvolijo dva predstavnika staršev, za vsako skupino enega. Za predstavnico skupine Žarki so starši izvolili go. Petro Winkler, predstavnica skupine Sončki pa bo ga. Andreja Humar.

**Točka 3: Urnik poslovanja vrtca**

Vzgojiteljice starše seznanijo z urnikom poslovanja vrtca in zaposlenimi.

Zaposleni v vrtcu: vzgojiteljica Ljubica Čubrilović s pomočnico Nino Gregorič v skupini Sončki, in vzgojiteljica Janina Blažko Golob v skupini Žarki. Izbori za pomočnico vzgojiteljice še potekajo.

Poslovni čas vrtca: od 6.20 do 16.00.

Programi:

* *Dnevni program* traja od 6 do 9 ur (6.20 – 15.20 oz. 7.00 – 16.00)
* *Poldnevni program* traja od 4 do 6 ur (6.20 – 12.20)

Dnevni in poldnevni programi so namenjeni otrokom od 1. leta starosti do vstopa v šolo in obsegajo vzgojo, varstvo in prehrano otrok.

Vse kar obsega več kot 6 oz. 9 ur je dodatno plačljivo (8€), kar je zapisano in obrazloženo v *»Sklepu o določitvi cen programov v javnih vrtcih v mestni občini Nova Gorica in drugih pogojev v vrtcih«*, pod točko 7. Sklep je dostopen na oglasni deski vrtca. Prekoračitve se bo štelo tedensko in dnevno beležilo. Izjemoma, če pride do nepričakovane situacije, nam sporočite in to lahko tudi opravičimo.

Samo starši, ki imajo poravnane vse obveznosti do vrtca, lahko uveljavljajo ugodnosti (znižano plačilo vrtca, ….). MONG bo mesečno preverjala terjatve po vrtcih.

**Točka 4: Predstavitev skupine in dela v vrtcu**

Vzgojiteljice staršem predstavijo skupine in delo v vrtcu.

Skupini Sončki in Žarki štejeta skupaj 25 otrok, od tega je 15 dečkov in 10 deklic.

V kombiniranem oddelku Sončki je vpisanih 15 otrok, v homogenem oddelku Žarki pa 10 predšolskih otrok.

Delo v skupini poteka skupno, skupinsko in individualno. Zjutraj se otroci zbirajo v igralnici, v tem času potekajo igre po želji otrok, družabne igre, risanje, barvanje. Prav na začetku potrebujejo mlajši otroci več pozornosti, predvsem otroci, ki se v vrtec uvajajo na novo.

V vrtcu preko dneva poteka ustaljena rutina, kar pomeni, da vse poteka po nekem ustaljenem ritmu, ki ga otroci dobro poznajo.

Pred malico poteka jutranja telovadba, sestavljena iz plesa, rajalnih iger, gimnastičnih vaj in podobno. Pred malico se bosta skupini razdelili, homogena skupina se bo preselila v prostore bivše tehnične učilnice. Malica je ob 9. uri. Vsaka skupina posebej se zbere v jutranjem krogu, kjer se pozdravimo, preverjamo prisotnost, pogovarjamo, beremo pravljice, pojemo pesmi, nato pa sledijo vodene dejavnosti.

Vodene dejavnosti so povezane s tematskimi sklopi, ki se raztezajo čez celo leto.

Pred kosilom potekajo dejavnosti na prostem, razni sprehodi v naravi, vodene in proste igre na igrišču oziroma v telovadnici. Glede na epidemiološko sliko je svetovano, da se čim več dejavnosti izvaja na prostem, zato naj bodo otroci vedno primerno oblečeni.

Vzgojiteljice se dogovorijo s starši, da otroci v vrtec prinesejo pelerine in škornje za deževne dni. Isto velja za zimske dni, ko bodo potrebni kombinezoni ipd.

Kosilo, ki je ob 12.00, je čas, ko se otroci umirijo, pojejo in se pripravijo na počitek. V igralnici skupine Sončki otroci spijo, starejši pa ostanejo v svoji sobi, kjer 20 min počivajo na blazinah, nato pa se igrajo ali ustvarjajo. Pri uspavanju imajo lahko otroci pri sebi tudi ljubkovalno igračo, ninico. Skupini bosta ločeni vse do 15.00, nato se združita v igralnici skupine Sončki.

V popoldanskem času se otroci zbujajo, pojedo malico (14.30 – 15.00), nato pa lahko izberejo različne igrače in igre ter se igrajo, predvsem pa v prijetnem vzdušju pričakajo svoje starše.

Ta rutina, ki se ponavlja preko celega tedna, ponuja otrokom občutek varnosti, saj otrok lahko predvideva, kaj se bo zgodilo v naslednjem trenutku.

**Točka 5: Zdravje in prehrana**

Vzgojiteljice starše seznanijo s prehrano in ukrepanjem v primeru bolezni oz. poškodb.

Otroci spijo in počivajo tudi v vrtcu, vendar morate starši vseeno poskrbeti, da ima otrok dovolj spanja tudi doma. Trenutno imamo na razpolago 10 ležalnikov in 13 blazin, zato se bo zgodilo, da bodo nekateri otroci, ki so do zdaj spali na ležalnikih, letos na blazinah.

Otrokom v vrtcu pripadajo malica, kosilo in popoldanska malica. Hrana je raznolika, predvsem pripravljena na zdrav način in v korist otroka. Veliko otrok določenih stvari ne jé, vendar vztrajamo, da hrano vsaj poskusijo. Vedno je na voljo tudi kruh in sadje, posebej za otroke, ki pridejo zelo zgodaj. Popoldanske malice otroci ne odnašajo domov, razen če je primerno zapakirana.

Rezervna oblačila naj imajo vsi otroci v vrtcu, starši pa poskrbite, da boste oblačila redno pregledovali in po potrebi v čim krajšem času prinesete, kar manjka. Če se zgodi, da otroku vseeno posodimo kakšno oblačilo, bo to označeno na etiketi. V nahrbtniku naj imajo otroci vedno vrečko za umazano perilo. Poskrbite, da oblačila tudi prinesete nazaj. Copati naj bodo nedrseči in primerni za vrtec ter podpisani.

Nalezljivih bolezni je v vrtcu veliko, zato je na naši spletni strani brošura, v kateri lahko najdete koristne napotke in nasvete ( <https://os-cepovan.si/obvestila/>). Tudi vnaprej je pri vstopu v šolo in vrtec obvezna maska in razkuževanje rok. Otrokom rok ni potrebno razkuževati, ko vstopijo v igralnico, si jih umijejo z milom in vodo.

Bolan otrok NE SME obiskovati vrtca. Zaradi ukrepov v državi moramo biti na tej točki še posebej striktni. Če pri otroku opazite/opazimo kakršne koli simptome, se je potrebno posvetovati s pediatrom. Če otrok zboli v vrtcu, obvestimo starše in mu zagotovimo miren prostor za počitek, kjer lahko počaka. Bolezni so zelo razširjene in nikakor niso povezane z nehigieno, zato nam sporočite razlog odsotnosti. Ob bolezni nam starši sporočite odsotnost dan prej oziroma če otrok zboli ponoči do 8.30 zjutraj na naše osebne številke. V kolikor otrok ni odjavljen, se prehrana zaračuna.

V vrtcu otrokom ne smemo dajati zdravil, razen če je to predpisano s strani pediatra in je strokoven delavec usposobljen posebej za to.

V vrtcih pride tudi do različnih poškodb, bušk, prask, tudi ugrizov ostalih otrok. Vsega ne moremo vedno preprečiti, tako da v tem primeru rane oskrbimo in vam to tudi sporočimo, ko pridete po otroka.

Starši sami poskrbite za zaščito otrok pred piki komarjev, klopov, pred soncem že pred prihodom v vrtec.

**Točka 6: Razno**

* Rojstne dneve praznujemo v skupini s plesom in pesmijo. Otroci lahko prinesejo suho ali sveže sadje, sok in kakšno sladkarijo (čim manj), brez paketkov. Otroci bodo prineseno pojedli v vrtcu, ne bodo odnašali domov
* Publikacijo boste prejeli naknadno
* Ob petkih ne bo več možno prinašati svojih igrač v vrtec zaradi epidemiološke situacije
* Glede pogovornih ur še potekajo usklajevanja, zato vas o tem obvestimo tekom meseca, še vedno pa velja, da imajo v oktobru prednost starši na novo vpisanih otrok. S starši se dogovorimo, da bodo pogovorne ure po novem od 16. do 17. ure.
* Obvestila za starše nahajajo v easistentu, na oglasni deski in v beležkah (kadar vidite obvestilo v beležki, se spodaj podpišete)
* Otroci pri malici in kosilu zaradi trenutne situacije ne bodo več dežurali
* Pred počitnicami boste prejeli obrazec, kamor boste vpisali potrebe po varstvu. Če je vpisanih 5 otrok ali več, bo vrtec odprt, v nasprotnem primeru boste preusmerjeni v Grgar ali Solkan (upoštevajoč trenutno epidemiološko situacijo)
* Otroci prinesejo v vrtec likovno haljo, katero bodo uporabljali pri likovnih dejavnostih
* Predšolski otroci bodo sodelovali v projektu Bralni palček. Skupaj s starši doma preberejo 3 pravljice, nato v vrtcu pripovedujejo obnovo, vsi otroci pa bodo sodelovali v internem projektu Bralni nahrbtnik, kjer otroci domov odnesejo nahrbtnik s knjigo in zvezkom. Starši otroku preberete zgodbico, otrok pa jo v skupini obnovi in to v zvezek nariše
* Otroci od 3. leta naprej bodo sodelovali v projektu Mali sonček. Če ste z otrokom opravili kakšen pohod, nam to sporočite in bomo upoštevali
* Predšolski otroci bodo občasno imeli tudi domače naloge, katere naj naredijo sami
* Na hodniku je škatla izgubljeno/najdeno, kamor lahko tudi sami pogledate
* Ob prihodu pridete starši z otrokom do vrat igralnice, da vas vidimo
* Revije in reklame se nahajajo na hodniku, starši vzamete sami
* Med letom otroke fotografiramo, zato na koncu leta prinesete USB ključ, kamor vam te slike naložimo
* Med potrebščinami so tudi robčki za nos – prinesite vsaj 10 paketkov
* Otroci enkrat na mesec obiskujejo Potujočo knjižnico, kjer poslušajo pravljice in si lahko izposodijo knjige. Glede tega še vedno potekajo usklajevanja, zato vam naknadno sporočimo podrobnejše informacije.
* Izvajanje plavalnega tečaja se bo usklajevalo s trenutno situacijo, odsvetovane pa so vse prireditve in nastopi otrok
* Spanje v vrtcu se bo usklajevalo s trenutno situacijo
* Otroci od 4. leta naprej sodelujejo v projektu Zobna preventiva. Predšolski otroci si v vrtcu ne bodo umivali zob
* Čez leto se odvijajo srečanja s starši (delavnice, pohodi, izleti, športni popoldnevi,…). Svetovane so dejavnosti na prostem, zato letos ne bo delavnic v zaprtih prostorih
* Otroci naj prinesejo svoje lončke za pijačo, katere bomo prali v vrtcu
* Skupina Žarki bo sodelovala v projektu Cici Vesela šola
* Zaradi trenutne situacije bodo otroci nosili izdelke domov enkrat tedensko (petek)
* Za zaključni dogodek poskrbijo starši sami
* Prvi dan: sprejem otrok bo ob 9. uri, prireditev bo potekala brez staršev (z izjemo staršev prvošolcev in na novo vpisanih vrtčevskih otrok). Vrtčevski otroci bodo nastopali, zato naj bodo tam nekaj minut prej
* Uvajanje novih otrok: v igralnici na uvajanju naj ne bi bilo prisotnih več staršev, zato vzgojiteljice predlagajo postopno uvajanje še pred 1.9. Skupaj s starši se dogovorijo za različne termine. Svetovano je uvajanje z istim staršem, pri tem je obvezna uporaba maske in copat, razkuževanje rok ter upoštevanje razdalje.

Roditeljski sestanek se je zaključil ob 18.30.